Floresas (Gvatemala)
Floresas (isp. Flores) – miestas Gvatemalos šiaurėje, saloje, esančioje pietinėje Peten Icos ežero dalyje. Peteno departamento administracinis centras. Su žemynu jungiasi grįsta damba. Naujoji miesto dalis plečiasi žemyne ir yra susiliejusi su Floreso priemiesčiais – Santa Elena ir San Benitu. Santa Elenoje yra Mundo Maya tarptautinis oro uostas, kuriuo atvyksta turistai į Peteno regiono senuosius majų miestus.